Kersfeesblokkies | Landbou
As jy die Kerskoekbakkery te lank uitgestel het of jy nie lus is om die tradisionele Kerskoek-roete te volg nie, probeer dié smaaklike blokkies.
Dit proe nes Kersfeespasteitjies (fruit mince pies), maar is aansienlik makliker om te maak. As jy nie die vrugtevulsel self wil maak nie, kan jy sommer die klaarbereide mengsel in die fles koop.
Maak net seker jy gebruik een van goeie gehalte.
250 g dadels, fyn gesnipper
45 ml sjerrie of brandewyn
3 ml gemaalde neutmuskaat
Verhit rosyne, dadels, sjerrie (of brandewyn) heuning, bruinsuiker, kaneel, kardemom, lemoenskil en neutmuskaat saam oor lae hitte. Roer tot die suiker gesmelt is en verhit dan tot kookpunt. Prut vir twee minute en verwyder van die hitte. Laat heeltemal afkoel. Voorverhit die oond tot 200 °C en voer 'n gesmeerde pan van 15 cm x 22 cm met bakpapier uit.
Verroom die botter en strooisuiker goed saam en voeg die eier by. Klits goed. Voeg die koek- en bruismeel, asook die kaneel by en maak aan tot 'n deeg. Verdeel die deeg in twee gelyke dele en druk die een deel egalig op die boom van die pan vas. Prik met 'n vurk en smeer die vrugtevulsel egalig oor die deeg.
Rol die res van die deeg uit en sny dit netjies om presies oor die vulsel te pas. Sny met 'n skerp mes vlak kruisies in die boonste deeg. Bak vir 12 minute, verlaag die oondtemperatuur tot 180 °C en bak vir 'n verdere 15 minute, tot goudbruin. Laat heeltemal afkoel en sif versiersuiker oor. Sny in blokke en bêre in 'n lugdigte houer. Lewer 15 vierkante.
Dis belangrik om altyd die pan waarin jy vrugtekoek bak, goed te smeer en deeglik uit te voer. Ek voer panne met minstens drie lae bakpapier uit (op die boom en teen die kante) en dan draai ek 'n dubbele laag bruinpapier om die pan en maak dit stewig vas. Die bruin- en bakpapier keer dat die koek te veel hitte kry en te donker of droog bak
Dis beter om ligte vrugtekoeke met sjerrie of whisky aan te klam as met brandewyn. Donker vrugtekoek, wat baie dadels, dalk koffie en donker bruinsuiker bevat, se geur pas weer beter by brandewyn en moet liefs daarmee aangeklam word. Draai vrugtekoek in foelie toe om te keer dat dit uitdroog.